CELEX: 52018PC0326
Language: fi
Date: 2018-05-02
Title: Ehdotus NEUVOSTON ASETUS yhteiseen yhdistettyyn yhteisöveropohjaan, Euroopan unionin päästökauppajärjestelmään ja kierrättämättömään muovipakkausjätteeseen perustuvien omien varojen käyttöön asettamisessa noudatettavista menetelmistä ja menettelystä sekä käteisvarojen saamiseksi toteutettavista toimenpiteistä

EUROOPAN KOMISSIO
            Bryssel 2.5.2018
            COM(2018) 326 final
            2018/0131(NLE)
            Ehdotus
            NEUVOSTON ASETUS
            yhteiseen yhdistettyyn yhteisöveropohjaan, Euroopan unionin päästökauppajärjestelmään ja kierrättämättömään muovipakkausjätteeseen perustuvien omien varojen käyttöön asettamisessa noudatettavista menetelmistä ja menettelystä sekä käteisvarojen saamiseksi toteutettavista toimenpiteistä
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Tämän ehdotuksen tarkoituksena on vahvistaa Euroopan unionin toiminnasta tehdyn sopimuksen, jäljempänä ’SEUT-sopimus’, 322 artiklan 2 kohdan mukaisesti säännökset niiden menetelmien ja menettelyn määrittämiseksi, joita noudattaen jäsenvaltiot asettavat uudet omat varat komission käyttöön. Nämä uudet omat varat, joita tarkoitetaan Euroopan unionin omien varojen järjestelmästä annettavaa neuvoston päätöstä koskevan komission ehdotuksen
                     1
                   2 artiklan 1 kohdan c, d ja e alakohdassa, perustuvat yhteiseen yhdistettyyn yhteisöveropohjaan, Euroopan unionin päästökauppajärjestelmään ja kierrättämättömään muovipakkausjätteeseen. Tällä asetuksella täydennetään neuvoston asetusta (EU, Euratom) N:o 609/2014
                     2
                  , jota sovelletaan jatkossakin nykyisiin omiin varoihin. 
               
               
                  Ehdotetussa uudessa omia varoja koskevassa päätöksessä säilytetään nykyiset kolme omien varojen lähdettä ja uudistetaan niitä: perinteiset omat varat; arvonlisäveroon (alv) perustuvat omat varat, jäljempänä ’alv-perusteiset omat varat’, joita on hieman muutettu; sekä bruttokansantuloon (BKTL) perustuvat omat varat, jäljempänä ’BKTL-perusteiset omat varat’.
               
               
                  Omia varoja koskevassa päätösehdotuksessa esitetään, että otetaan käyttöön kolme uutta omien varojen lähdettä, jotka perustuvat yhteiseen yhdistettyyn yhteisöveropohjaan, Euroopan unionin päästökauppajärjestelmään ja kierrättämättömään muovipakkausjätteeseen.
               
               
                  Tässä asetusehdotuksessa esitetyillä käytännön järjestelyillä pannaan täytäntöön ehdotetussa omia varoja koskevassa päätöksessä esitetty järjestelmä ja täydennetään nykyistä omien varojen järjestelmää mukauttamalla sitä vastaamaan uusia omia varoja. Tässä ehdotetussa asetuksessa säädetään erityisesti uusien omien varojen laskemisesta, vahvistamisesta ja käyttöön asettamisesta, perustana olevien asiakirjojen säilyttämisestä, hallinnollisesta yhteistyöstä, omien varojen kirjanpidosta, omien varojen käyttöön asettamisen ja niitä koskevien oikaisujen ja mukautusten aikataulusta sekä tarvittaessa käteisvaroja koskevista vaatimuksista. 
               
               
                  Lisäksi asetuksessa vahvistetaan menetelmä BKTL-perusteisiin omiin varoihin sovellettavan kertoimen laskemiseksi ja täydennetään näin asetuksen (EU, Euratom) N:o 609/2014 5 artiklaa. BKTL-perusteisten omien varojen määrä olisi laskettava heti, kun tiedetään kaikkien muiden omien varojen sekä tutkimuksen ja teknologisen kehittämisen lisäohjelmiin suoritettavien rahoitusosuuksien määrät sekä muut tulot. Näin voidaan varmistaa BKTL-perusteisten omien varojen täydentävä luonne, sillä kyseisillä varoilla on tarkoitus kattaa EU:n talousarviossa ne määrät, joita ei voida kattaa muilla omilla varoilla eikä muilla unionin talousarvion tulonlähteillä.
               
               
                  Omat varat voidaan jakaa kahteen ryhmään sen mukaan, miten niitä käsitellään talousarviosyklissä. Ensinnäkin joitakin tuloluokkia päivitetään myöhemmässä vaiheessa todellisen kehityksen mukaisesti (verrattuna määriin, jotka on otettu varainhoitovuoden alussa hyväksyttyyn talousarvioon). Näihin kuuluvat tällä hetkellä alv- ja BKTL-perusteiset omat varat. Toiseksi joitakin tuloluokkia, kuten tullimaksuja, ei päivitetä. Myös ehdotetut uudet omat varat kuuluisivat jompaankumpaan näistä luokista, eikä menettelyä tarvitse niiden takia muuttaa. Yhteiseen yhdistettyyn yhteisöveropohjaan ja muovipakkausjätteeseen perustuvia omia varoja on tarkoitus päivittää jäsenvaltioiden ilmoittamien ja tarkistamien määrien perusteella heti, kun nämä tiedot ovat käytettävissä. Toisaalta omia varoja, jotka perustuvat Euroopan unionin päästökauppajärjestelmässä huutokaupattavista päästöoikeuksista saataviin tuloihin, kuten tullimaksujakaan, ei ole tarkoitus päivittää tai mukauttaa myöhemmin. Koska BKTL:oon perustuva rahoitusosuus on jatkossakin luonteeltaan tasapainottava tulonlähde, talousarvion tasapaino säilyy.
               
               
                  Neuvoa-antava komitea osallistuu täysimääräisesti ennusteita koskevaan järjestelyyn kaikkien omien varojen osalta.
               
            
            
               Tämän asetuksen säännökset vastaavat yleisesti ottaen asetuksen (EU, Euratom) N:o 609/2014 säännöksiä, ja jälkimmäiseen asetukseen viitataan kautta tekstin.
            
            
               
                  SEUT-sopimuksen 311 artiklan neljännen kohdan mukaan omien varojen käyttöön asettamista koskevia säännöksiä täydennetään asetuksella, jossa vahvistetaan unionin omien varojen järjestelmää koskevat täytäntöönpanotoimenpiteet. Nämä säännökset, jotka eivät suoraan liity omien varojen käyttöön asettamiseen, vahvistetaan ehdotuksessa neuvoston asetukseksi omien varojen järjestelmää koskevista täytäntöönpanotoimenpiteistä
                     3
                  , jolla kumotaan ja korvataan nykyinen asetus (EU, Euratom) N:o 608/2014
                     4
                  .
               
               
                  Tämä aloite on osa laajempaa omia varoja koskevaa lainsäädäntöpakettia, jota komissio ehdottaa yhdessä vuosien 2021–2027 monivuotista rahoituskehystä koskevan asetusehdotuksen
                     5
                   kanssa. Siihen sisältyy edellä mainittu omia varoja koskeva päätös, nykyisiin ja uusiin omiin varoihin sovellettavia täytäntöönpanotoimenpiteitä koskeva asetus sekä ehdotus
                     6
                   alv-perusteisista omista varoista annetun asetuksen
                     7
                   muuttamiseksi. Aloite ei ole osa sääntelyn toimivuutta ja tuloksellisuutta koskevaa REFIT-ohjelmaa.
               
               
                  Ehdotettu omia varoja koskeva päätös sisältää uudet omat varat, ja päätösehdotuksen 6 artiklan 3 kohdan mukaan jäsenvaltioiden on asetettava 2 artiklan 1 kohdan a, b, c, d, e ja f alakohdassa tarkoitetut varat komission käyttöön SEUT-sopimuksen 322 artiklan 2 kohdan nojalla hyväksyttyjen asetusten mukaisesti. Asetuksessa (EU, Euratom) N:o 609/2014 käsitellään ehdotetun päätöksen 2 artiklan 1 kohdan a, b ja f alakohdassa tarkoitettuja nykyisiä omia varoja, ja ehdotetussa asetuksessa käsitellään päätöksen 2 artiklan 1 kohdan c, d ja e alakohdassa tarkoitettuja uusia omia varoja. 
               
               
                  Ehdotus sisältää myös uuden artiklan, jossa vahvistetaan BKTL-perusteisiin omiin varoihin sovellettava kerroin ja jolla täydennetään asetuksen (EU, Euratom) N:o 609/2014 5 artiklaa. Ehdotetun artiklan mukaan yhteiseen yhdistettyyn yhteisöveropohjaan, Euroopan unionin päästökauppajärjestelmään ja muovipakkausjätteeseen perustuvista omista varoista saatavat tulot lisätään perinteisistä omista varoista ja alv-perusteisista omista varoista saataviin tuloihin, jotta voidaan laskea se osuus talousarviosta, joka on katettava BKTL-perusteisilla omilla varoilla. 
               
               
                  Komission ehdotusta kuvataan tarkemmin jäljempänä jaksossa 5.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Omia varoja koskevan päätöksen oikeusperusta on SEUT-sopimuksen 311 artiklan kolmas kohta. SEUT-sopimuksen 311 artiklan neljäs kohta ja 322 artiklan 2 kohta muodostavat oikeusperustan säädöksille, joissa vahvistetaan omien varojen järjestelmää ja omien varojen käyttöön asettamista koskevat täytäntöönpanotoimenpiteet.
               
               
                  Tämän asetuksen oikeusperusta on SEUT-sopimuksen 322 artiklan 2 kohta. Lisäksi siihen viitataan uuden omia varoja koskevan päätöksen 6 artiklassa (omia varoja koskevan päätöksen 2014/335/EU, Euratom
                     8
                   8 artikla). Se täydentää nykyistä perinteisten, ALV- ja BKTL-perusteisten omien varojen käyttöön asettamista koskevaa asetusta (EU, Euratom) N:o 609/2014. Lisäksi se liittyy asetukseen, jossa vahvistetaan omien varojen järjestelmää koskevat täytäntöönpanotoimenpiteet (nykyinen asetus (EU, Euratom) N:o 608/2014 ja ehdotus uudeksi täytäntöönpanotoimenpiteitä koskevaksi asetukseksi).
               
            
         
         
            
               •Yhdenmukaisuus unionin muiden politiikkojen kanssa
            
            
               
                  Omien varojen hallinnointi edellyttää niiden luonteen vuoksi, että unionin muita politiikkoja toteutetaan moitteettomasti: 
               
            
            
               –perinteiset omat varat (lähinnä tullimaksut) liittyvät tulliunioniin;
            
            
               –alv-perusteiset omat varat ja yhteiseen yhdistettyyn yhteisöveropohjaan perustuvat omat varat liittyvät sisämarkkinoihin ja veropolitiikkaan;
            
            
               –Euroopan unionin päästökauppajärjestelmään ja muovipakkausjätteeseen perustuvat omat varat liittyvät unionin politiikkoihin, jotka koskevat ympäristö- ja ilmastotoimia.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Tämän asetuksen oikeusperusta on SEUT-sopimuksen 322 artiklan 2 kohta. Lisäksi siihen viitataan uuden omia varoja koskevan päätöksen 6 artiklassa (omia varoja koskevan päätöksen 2014/335/EU, Euratom 8 artikla).
               
            
            
               •Toissijaisuusperiaate (jaetun toimivallan osalta) 
            
            
               
                  Unionin talousarvion ja sen tulopuolen muodostavien omien varojen luonteesta seuraa, että omien varojen järjestelmää ja omien varojen käyttöön asettamista koskevia järjestelyjä on hallinnoitava koko unionin näkökulmasta, joten jäsenvaltiot eivät voi toimia hallinnoijina.
               
            
            
               •Suhteellisuusperiaate
            
            
               
                  Tällä ehdotuksella uudeksi asetukseksi täydennetään nykyisiä säännöksiä ja mukautetaan ne vastaamaan uusia omia varoja. Uusien omien varojen sisällyttäminen omia varoja koskevaan päätökseen edellyttää päivitettyä lainsäädäntöä, johon sisältyy säännöksiä uusien omien varojen käyttöön asettamisesta ja jolla päivitetään ja parannetaan olemassa olevia säännöksiä.
               
               
                  Koska on unionin ja sen jäsenvaltioiden etujen mukaista varmistaa, että omien varojen järjestelmä toimii hyvin, menetelmät omien varojen käyttöön asettamiseksi on suunniteltu siten, että yhteistyö unionin ja jäsenvaltioiden välillä on sujuvaa.
               
            
            
               •Toimintatavan valinta
            
            
               
                  SEUT-sopimuksen 322 artiklan 2 kohdassa ei määritellä käytettävää välinettä.
                     9
                   Sen sijaan päätöksen 2014/335/EU, Euratom 8 artiklassa ja ehdotetun omia varoja koskevan päätöksen 6 artiklassa edellytetään, että jäsenvaltiot asettavat varat komission käyttöön SEUT-sopimuksen 322 artiklan 2 kohdan nojalla annettujen asetusten mukaisesti.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               
                  Euroopan unionin omien varojen järjestelmää koskevasta neuvoston päätöksestä laadittuun ehdotukseen liitetyissä perusteluissa on lisätietoa viimeaikaisista kertomuksista ja asiakirjoista, joissa analysoidaan tarvetta uudistaa omien varojen järjestelmää.
               
               
                  Sen vuoksi tarvitaan uusi omien varojen käyttöön asettamista koskeva asetus, koska nykyisessä asetuksessa (EU, Euratom) N:o 609/2014 viitataan pelkästään perinteisiin omiin varoihin ja alv- ja BKTL-perusteisiin omiin varoihin, kun taas ehdotetussa omia varoja koskevassa päätöksessä esitetään uusia omia varoja, joiden käyttöön asettamiseksi tarvitaan erilliset säännökset.
               
               
                  Ehdotus noudattelee jo olemassa olevia säännöksiä, koska sillä mukautetaan neuvoston asetukseen (EU, Euratom) N:o 609/2014 perustuvaa järjestelmää, jotta se vastaisi uusia omia varoja. Lisäksi sillä täydennetään uusia omia varoja koskevaa asiaankuuluvaa lainsäädäntöä, ja se sisältää viittauksia siihen. Näin ollen ehdotus on jatkoa käytössä olevalle järjestelmälle ja laajentaa sitä siten, että se kattaa myös uudet omat varat.
               
               
                  Tämä ehdotus ei liity sääntelyn toimivuutta ja tuloksellisuutta koskevaan ohjelmaan. Sen kohteena ovat jäsenvaltiot, eikä se koske mikroyrityksiä, pieniä ja keskisuuria yrityksiä tai muita sidosryhmiä. Sillä ei periaatteessa ole vaikutuksia unionin alakohtaiseen kilpailukykyyn eikä kansainväliseen kauppaan. Ehdotuksella ei myöskään ole vaikutuksia perusoikeuksien suojeluun.
               
            
         
         
            
               4.TALOUSARVIOVAIKUTUKSET
            
            
               Tämän ehdotuksen ja omia varoja koskevan lainsäädäntöpaketin talousarviovaikutukset esitetään tarkemmin tähän ehdotukseen liittyvässä rahoitusselvityksessä. Uusien omien varojen käyttöönoton jälkeen uudistetun omien varojen järjestelmän täytäntöönpanon edellyttämät hallintomäärärahat ja henkilöstöresurssit ovat samat kuin nykyistä järjestelmää varten tarvittavat.
            
            
               5.LISÄTIEDOT
            
            
               
                  Omia varoja koskevan lainsäädännön soveltamisesta, mukaan lukien omien varojen käyttöön asettamisessa noudatettavista menetelmistä ja menettelystä, keskustellaan omia varoja käsittelevässä neuvoa-antavassa komiteassa säännöllisesti.
               
               
                  Komission ehdotuksen sisältö voidaan tiivistää seuraavasti:
               
               
                  I luku ”Yleiset säännökset”
               
               
                  Ehdotetun asetuksen 2 artikla koskee perustana olevien asiakirjojen säilyttämistä. Siinä toistetaan asetuksen (EU, Euratom) N:o 609/2014 3 artiklan säännökset ja erotetaan toisistaan toisaalta ne säännökset, jotka koskevat Euroopan unionin päästökauppajärjestelmään perustuvia omia varoja (ja jotka vastaavat perinteisiin omiin varoihin sovellettavia säännöksiä), ja toisaalta ne säännökset, jotka koskevat yhteiseen yhdistettyyn yhteisöveropohjaan ja muovipakkausjätteeseen perustuvia omia varoja (ja jotka vastaavat alv- ja BKTL-perusteisiin omiin varoihin sovellettavia säännöksiä).
               
               
                  Hallinnollista yhteistyötä koskeva 3 artikla vastaa asetuksen (EU, Euratom) N:o 609/2014 4 artiklaa.
               
               
                  Ehdotetun asetuksen 4 artiklalla ”Vaikutukset BKTL-perusteisiin omiin varoihin” varmistetaan kyseisten omien varojen täydentävä luonne. Se täydentää asetuksen (EU, Euratom) N:o 609/2014 5 artiklaa, sillä siinä todetaan, että BKTL-perusteisten omien varojen määrä lasketaan sen jälkeen, kun on lisätty kaikista muista omista varoista (jo olemassa olevat omat varat ja uudet omat varat) saatavat tulot. Siinä varmistetaan myös, että uudessa omia varoja koskevassa päätöksessä myönnetyt bruttovähennykset otetaan huomioon, kun BKTL-perusteisia omia varoja viedään kirjanpitoon ja asetetaan käyttöön.
               
               
                  II luku ”Omien varojen kirjanpito”
               
               
                  Ehdotetun asetuksen 5 artikla ”Kirjanpito ja raportointi” vastaa asetuksen (EU, Euratom) N:o 609/2014 6 artiklaa, jota on mukautettu vastaamaan uusiin omiin varoihin liittyviä tarpeita.
               
               
                  Ehdotetun asetuksen 6 artikla ”Euroopan unionin päästökauppajärjestelmään perustuvia omia varoja koskevat kirjanpidon oikaisut” vastaa asetuksen (EU, Euratom) N:o 609/2014 7 artiklaa, ja siinä mukautetaan tätä omien varojen lähdettä vastaamaan perinteisiä omia varoja koskevia säännöksiä, sillä nämä kaksi omien varojen lähdettä ovat luonteeltaan samanlaiset.
               
               
                  III luku ”Omien varojen laskeminen”
               
               
                  Ehdotetun asetuksen 7, 8 ja 9 artiklassa käsitellään menetelmiä yhteiseen yhdistettyyn yhteisöveropohjaan, Euroopan unionin päästökauppajärjestelmään ja muovipakkausjätteeseen perustuvien omien varojen laskemiseksi. Kyseiset artiklat olisi luettava yhdessä Euroopan unionin omien varojen järjestelmää koskevista täytäntöönpanotoimenpiteistä annettavaa neuvoston asetusta koskevan komission ehdotuksen 1 artiklan kanssa, sillä kyseisessä artiklassa vahvistetaan sovellettavat kertoimet ja verokannat.
               
               
                  IV luku ”Omien varojen käyttöön asettaminen”
               
               
                  Ehdotetun asetuksen 10 artiklassa ”Kassanhallinta ja tileihin kirjaaminen” viitataan asetuksen (EU, Euratom) N:o 609/2014 9 artiklaan.
               
               
                  Ehdotetun asetuksen 11 ja 12 artikla koskevat uusien omien varojen käyttöön asettamista. Kuten edellä todetaan, Euroopan unionin päästökauppajärjestelmään perustuvien omien varojen osalta noudatetaan säännöksiä, joita sovelletaan perinteisiin omiin varoihin (ks. asetuksen (EU, Euratom) N:o 609/2014 10 artikla). Sen sijaan yhteiseen yhdistettyyn yhteisöveropohjaan ja muovipakkausjätteeseen perustuvien omien varojen osalta noudatetaan säännöksiä, joita sovelletaan alv- ja BKTL-perusteisiin omiin varoihin (ks. asetuksen (EU, Euratom) N:o 609/2014 10 a artikla).
               
               
                  Ehdotetun asetuksen 13 artiklalla ”Yhteiseen yhdistettyyn yhteisöveropohjaan ja muovipakkausjätteeseen perustuvien, aiempien varainhoitovuosien omien varojen mukautukset” mukautetaan asetuksen (EU, Euratom) N:o 609/2014 10 b artiklan säännöksiä, joita sovelletaan alv- ja BKTL-perusteisiin omiin varoihin. Edellä mainitut kaksi uutta omien varojen lähdettä sisällytetään saldoja koskevaan vuotuiseen menettelyyn, jossa ennusteita verrataan ensimmäisiin todellisiin tietoihin. Toisessa vaiheessa saldojen kokonaismäärä jaetaan jäsenvaltioiden kesken sen mukaan, mikä on niiden osuus BKTL:sta (nettoutus). Artiklassa todetaan myös, että tarkastusten seurauksena tehtävät oikaisut tai mukautukset on asetettava käyttöön komission määräämänä päivänä. Tarkastusten tuloksiin perustuvia määriä ei oteta huomioon saldoja koskevassa vuotuisessa menettelyssä. 
               
               
                  Ehdotetun asetuksen 14 artikla ”Kahdestoistaosien varhennettu tulouttaminen” vastaa asetuksen (EU, Euratom) N:o 609/2014 10 a artiklan 2 kohtaa, ja sitä sovelletaan yhteiseen yhdistettyyn yhteisöveropohjaan ja muovipakkausjätteeseen perustuviin omiin varoihin.
               
               
                  Ehdotetun asetuksen 15 artikla ”Myöhässä käyttöön asetetuista määristä perittävä korko” vastaa asetuksen (EU, Euratom) N:o 609/2014 12 artiklaa. Kaikista Euroopan unionin päästökauppajärjestelmään perustuvien omien varojen tuloutusten viivästyksistä on maksettava viivästyskorkoa samalla tavalla kuin perinteisten omien varojen kohdalla. Alv- ja BKTL-perusteisten omien varojen tavoin yhteiseen yhdistettyyn yhteisöveropohjaan ja muovipakkausjätteeseen perustuvien omien varojen osalta on vahvistettu tyhjentävä luettelo syistä, joiden takia viivästyskorkoa on maksettava.
               
            
         
         
            
               
                  V luku ”Käteisvarojen hoito”
               
               
                  Ehdotetun asetuksen 16 artiklassa ”Käteisvarojen hoitoa ja maksumääräysten toteuttamista koskevat vaatimukset” viitataan asetuksen (EU, Euratom) N:o 609/2014 14 ja 15 artiklaan.
               
               
                  VI luku ”Loppusäännökset”
               
               
                  Ehdotetun asetuksen 17 artiklassa ”Komiteamenettely” säädetään täytäntöönpanovallan siirtämisestä komissiolle asetuksen (EU) N:o 182/2011 mukaisesti.
               
               
                  Ehdotetun asetuksen 18 artiklassa ”Siirtymäsäännökset” määritellään siirtymäkaudella sovellettavat säännökset. 
               
               
                  Ehdotetun asetuksen 19 artiklassa ”Voimaantulo” todetaan, että asetus tulee voimaan samaan aikaan kuin omia varoja koskeva päätös. Asetusta sovelletaan takautuvasti 1 päivästä tammikuuta 2021 Euroopan unionin päästökauppajärjestelmään ja muovipakkausjätteeseen perustuvien omien varojen osalta. Yhteiseen yhdistettyyn yhteisöveropohjaan perustuvien omien varojen osalta näitä säännöksiä sovelletaan sitä päivää seuraavasta toisesta vuodesta alkaen, jolloin määräaika yhteisestä yhdistetystä yhteisöveropohjasta annetun direktiivin saattamiselle osaksi kansallista lainsäädäntöä päättyy.
                  
            
            
               2018/0131 (NLE)
            
            
               Ehdotus
            
            
               NEUVOSTON ASETUS
            
            
               yhteiseen yhdistettyyn yhteisöveropohjaan, Euroopan unionin päästökauppajärjestelmään ja kierrättämättömään muovipakkausjätteeseen perustuvien omien varojen käyttöön asettamisessa noudatettavista menetelmistä ja menettelystä sekä käteisvarojen saamiseksi toteutettavista toimenpiteistä
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 322 artiklan 2 kohdan,
            
            
               ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin lausunnon
                  10
               , 
            
            
               ottaa huomioon Euroopan tilintarkastustuomioistuimen lausunnon
                  11
               ,
            
            
               sekä katsoo seuraavaa:
            
            
               (1)Unionin on saatava neuvoston päätöksen 20xx/xxxx/EU, Euratom
                  12
                2 artiklan 1 kohdan c, d ja e alakohdassa tarkoitetut omat varat käyttöönsä mahdollisimman hyvin edellytyksin, minkä vuoksi olisi annettava säännöt, joiden mukaisesti jäsenvaltioiden on asetettava kyseiset varat komission käyttöön.
            
            
               (2)Neuvoston asetuksessa (EU, Euratom) N:o 609/2014
                  13
                on omien varojen käyttöön asettamisesta ja hallinnollisista järjestelyistä annettuja säännöksiä, jotka koskevat muita omia varoja ja joita voidaan tarvittaessa soveltaa soveltuvin osin.
            
            
               (3)Jäsenvaltioiden olisi pidettävä komission saatavilla kaikki asiakirjat ja tiedot, jotka ovat tarpeen komissiolle unionin omien varojen osalta annetun toimivallan käyttämiseksi, ja tarvittaessa toimitettava ne komissiolle. Erityisesti jäsenvaltioiden olisi toimitettava komissiolle säännöllisesti omia varoja koskevat katsaukset.
            
         
         
            
               (4)Jäsenvaltioiden olisi milloin tahansa voitava esittää komissiolle omien varojen kannon perustana olevat asiakirjat.
            
            
               (5)Kerroin, jota sovelletaan bruttokansantuloon perustuviin omiin varoihin, jäljempänä ’BKTL-perusteiset omat varat’, olisi laskettava sen jälkeen kun on lisätty tulot, jotka saadaan kaikista muista päätöksen 20xx/xxxx/EU, Euratom 2 artiklan 1 kohdan a, b, c, d ja e alakohdassa tarkoitetuista omista varoista sekä tutkimuksen ja teknologisen kehittämisen lisäohjelmiin suoritettavista rahoitusosuuksista, sekä muut tulot.
            
            
               (6)Päätöksen 20xx/xxxx/EU, Euratom 2 artiklan 1 kohdan neljännessä alakohdassa tarkoitetut Saksalle myönnettävät bruttovähennykset olisi otettava huomioon, kun BKTL-perusteiset omat varat viedään kirjanpitoon asetuksen (EU, Euratom) N:o 609/2014 6 artiklan 3 kohdan kolmannen alakohdan mukaisesti ja kun ne asetetaan käyttöön saman asetuksen 10 a artiklan mukaisesti.
            
            
               (7)Jotta unionin talousarvion rahoitus voitaisiin varmistaa kaikissa olosuhteissa, olisi säädettävä menettelystä, joka koskee yhteiseen yhdistettyyn yhteisöveropohjaan ja muovipakkausjätteeseen perustuvia omia varoja ja jonka mukaisesti jäsenvaltioiden on asetettava talousarvioon otetut omat varat unionin käyttöön säännöllisinä kuukausittaisina kahdestoistaosina ja mukautettava käyttöön asetettuja summia myöhemmin.
            
            
               (8)Menetelmät uusien omien varojen laskemiseksi olisi määriteltävä selkeästi samalla kun määritellään neuvoston asetuksen (EU, Euratom) 20xx/xxxx
                  14
                1 artiklassa vahvistetut yhdenmukaiset kertoimet ja verokannat.
            
            
               (9)Omien varojen käyttöön asettaminen on toteutettava hyvittämällä maksettaviksi kuuluvat määrät asetuksen (EU, Euratom) N:o 609/2014 9 artiklassa tarkoitetulle tilille, joka on avattu tätä tarkoitusta varten komission nimissä kunkin jäsenvaltion valtiovarainhallinnossa tai kyseisen jäsenvaltion nimeämässä rahoituslaitoksessa.
            
            
               (10)Yksinkertaisuuden vuoksi menettely, jonka mukaisesti yhteiseen yhdistettyyn yhteisöveropohjaan ja muovipakkausjätteeseen perustuvia omia varoja mukautetaan, olisi saatettava vastaamaan säännöksiä, jotka koskevat nykyisten omien varojen mukauttamista. Mukautusten yhteenlaskettu määrä olisi jaettava jäsenvaltioiden kesken välittömästi.
            
            
               (11)Komissiolla on oltava käytössään riittävä käteiskassa, jotta se voi noudattaa sääntelyä koskevia vaatimuksia varainhoitovuoden ensimmäisiin kuukausiin keskittyvien maksujen osalta, jos tämä on perusteltua käteisvarojen saamiseksi. 
            
            
               (12)Unionin tavoitteiden saavuttamiseksi koron laskentamenetelmän avulla olisi erityisesti varmistettava, että omat varat ovat käytettävissä oikea-aikaisesti ja täysimääräisesti. Jos jäsenvaltiot kirjaavat omat varat tilille myöhässä, niiden olisi maksettava viivästyskorkoa. Moitteetonta varainhoitoa koskevan periaatteen mukaisesti olisi huolehdittava siitä, etteivät myöhässä käyttöön asetetuista omista varoista perittävän koron perintäkustannukset ylitä maksettavan koron määrää.
            
            
               (13)Omiin varoihin liittyvien varainhoitosäännösten asianmukaisen soveltamisen helpottamiseksi on tarpeen ottaa mukaan säännökset, joilla varmistetaan jäsenvaltioiden ja komission välinen yhteistyö.
            
            
               (14)Jotta voidaan varmistaa tämän asetuksen yhdenmukainen täytäntöönpano, komissiolle olisi siirrettävä täytäntöönpanovaltaa omia varoja koskevia katsauksia varten laadittavien mallien osalta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  15
                mukaisesti.
            
            
               (15)Annettaessa täytäntöönpanosäädöksiä, joissa vahvistetaan mallit omia varoja koskevia katsauksia varten, olisi näiden säädösten teknisen luonteen vuoksi sovellettava neuvoa-antavaa menettelyä. 
            
            
               (16)Johdonmukaisuuden vuoksi ja ottaen huomioon päätöksen 20xx/xxxx/EU, Euratom 9 artikla tämän asetuksen olisi tultava voimaan samana päivänä kuin mainitun päätöksen, ja sitä olisi sovellettava 1 päivästä tammikuuta 2021. Säännöksiä, jotka koskevat päätöksen 20xx/xxxx/EU, Euratom 2 artiklan 1 kohdan c alakohdassa tarkoitettuja omia varoja, olisi sovellettava saman päätöksen 9 artiklan mukaisesti vahvistettavasta päivästä alkaen, 
            
            
               ON HYVÄKSYNYT TÄMÄN ASETUKSEN:
            
            
               I luku
            
            
               Yleiset säännökset
            
            
               1 artikla
            
            
               Kohde
            
            
               Tässä asetuksessa annetaan säännöt, jotka koskevat päätöksen 20xx/xxxx/EU, Euratom 2 artiklan 1 kohdan c, d ja e alakohdassa tarkoitettujen unionin omien varojen laskemista ja asettamista komission käyttöön, sekä vahvistetaan menetelmä, jota noudattaen lasketaan kyseisen päätöksen 2 artiklan 1 kohdan f alakohdassa tarkoitettuihin bruttokansantuloon (BKTL) perustuviin omiin varoihin, jäljempänä ’BKTL-perusteiset omat varat’, sovellettava kerroin.
            
            
               2 artikla
            
         
         
            
               Perustana olevien asiakirjojen säilyttäminen
            
            
               1.
                     Jäsenvaltioiden on toteutettava kaikki aiheelliset toimenpiteet sen varmistamiseksi, että Euroopan unionin päästökauppajärjestelmään perustuvien omien varojen laskemisen, vahvistamisen ja käyttöön asettamisen perustana olevia asiakirjoja säilytetään vähintään kolmen kalenterivuoden ajan sen vuoden lopusta, jota kyseiset perustana olevat asiakirjat koskevat. 
            
            
               Jäsenvaltioiden on säilytettävä yhteiseen yhdistettyyn yhteisöveropohjaan ja muovipakkausjätteeseen perustuvien omien varojen perustana olevia asiakirjoja kyseessä olevaa varainhoitovuotta seuraavan kuudennen vuoden heinäkuun 31 päivään.
            
            
               2.
                     Jos asetuksen (EU, Euratom) 20xx/xxxx 4 artiklan mukaisesti tehtävässä, 1 kohdassa tarkoitettujen perustana olevien asiakirjojen tarkastuksessa ilmenee, että niihin on tarpeen tehdä oikaisu tai mukautus, kyseisiä asiakirjoja on säilytettävä 1 kohdassa säädettyä määräaikaa kauemmin, kunnes on mahdollista tehdä oikaisu tai mukautus ja tarkastaa se.
            
            
               3.
                     Kun jäsenvaltion ja komission välinen erimielisyys, joka koskee tietyn, päätöksen 20xx/xxxx/EU, Euratom 2 artiklan 1 kohdan c, d ja e alakohdassa tarkoitettujen omien varojen määrän käyttöönasettamisvelvollisuutta, ratkaistaan niiden keskinäisellä sopimuksella tai Euroopan unionin tuomioistuimen päätöksellä, asianomaisen jäsenvaltion on toimitettava komissiolle varainhoitoon liittyviä jatkotoimenpiteitä varten tarvittavat perustana olevat asiakirjat kahden kuukauden kuluessa kyseisen erimielisyyden ratkaisemisesta.
            
            
               3 artikla
            
            
               Hallinnollinen yhteistyö
            
            
               1.
                     Jokaisen jäsenvaltion on toimitettava komissiolle tiedoksi seuraavat:
            
            
               a)omien varojen laskemisesta, vahvistamisesta, kannosta, käyttöön asettamisesta ja valvonnasta vastaavien yksiköiden tai elinten nimet sekä näiden yksiköiden tai elinten tehtäviä ja toimintaa koskevat keskeiset säännökset;
            
            
               b)luonteeltaan yleiset lait, asetukset ja hallinnolliset määräykset sekä kirjanpitoa koskevat määräykset, jotka liittyvät omien varojen laskemiseen, vahvistamiseen, kantoon, käyttöön asettamiseen ja komission suorittamaan valvontaan;
            
            
               c)kaikkien niiden hallinnollisten ja kirjanpitoa koskevien selvitysten, erityisesti 5 artiklassa säädetyn kirjanpidon laadinnassa käytettyjen selvitysten, täsmällinen nimitys, joihin omat varat merkitään.
            
            
               Ensimmäisessä alakohdassa tarkoitettuja tunnistetietoja tai säännöksiä koskevat muutokset on välittömästi toimitettava komissiolle tiedoksi.
            
            
               2.
                     Komissio toimittaa 1 kohdassa tarkoitetut tiedot kaikille jäsenvaltioille, jos jokin jäsenvaltio tätä pyytää.
            
            
               4 artikla
            
            
               Vaikutukset BKTL-perusteisiin omiin varoihin
            
            
               1.
                     Asetuksen (EU, Euratom) N:o 609/2014 5 artiklassa tarkoitetun yhdenmukaisen kertoimen vahvistamiseksi päätöksen 20xx/xxxx/EU, Euratom 2 artiklan 1 kohdan c, d ja e alakohdassa tarkoitetut tulot lisätään saman päätöksen 2 artiklan 1 kohdan a ja b alakohdassa tarkoitettuihin tuloihin, jotta saadaan laskettua se osuus talousarviosta, joka katetaan BKTL-perusteisilla omilla varoilla.
            
            
               2.
                     Asetuksen (EU, Euratom) N:o 609/2014 6 artiklan 3 kohdan kolmatta alakohtaa ja 10 a artiklaa sovelletaan Saksalle myönnettäviin bruttovähennyksiin, jotka mainitaan päätöksen 20xx/xxxx/EU, Euratom 2 artiklan 1 kohdan neljännessä alakohdassa.
            
            
               II luku
            
            
               Omien varojen kirjanpito
            
            
               5 artikla
            
         
         
            
               Kirjanpito ja raportointi
            
            
               1.
                     Omia varoja koskeva kirjanpito hoidetaan kunkin jäsenvaltion valtiovarainhallinnossa tai vastaavia tehtäviä hoitavassa julkisyhteisössä, jäljempänä ’valtiovarainhallinto’, taikka kansallisessa keskuspankissa. Se jaotellaan varojen luonteen mukaisesti.
            
            
               2.
                     Omia varoja koskevaa kirjanpitoa varten kuukausi päättyy aikaisintaan laskemis- tai vahvistamiskuukauden viimeisenä työpäivänä kello 13.00.
            
            
               3.
                     Yhteiseen yhdistettyyn yhteisöveropohjaan ja muovipakkausjätteeseen perustuvia omia varoja koskevat kahdestoistaosat otetaan kirjanpitoon kunkin kuukauden ensimmäisenä työpäivänä.
            
            
               Euroopan unionin päästökauppajärjestelmään perustuvien omien varojen määrät tietyn kuukauden osalta viedään kirjanpitoon sitä kuukautta seuraavan toisen kuukauden ensimmäisenä työpäivänä, jolloin päästöoikeudet huutokaupattiin tai jolloin myönnettiin siirtymäajan maksutta jaettavia päästöoikeuksia energiantuotantoalan nykyaikaistamiseen.
            
            
               Jäljempänä 13 artiklassa tarkoitetun laskelman tulos viedään kirjanpitoon vuosittain. 
            
            
               4.
                     Kukin jäsenvaltio lähettää komissiolle 3 kohdan toisessa alakohdassa tarkoitetussa määrärajassa kuukausikatsauksen Euroopan unionin päästökauppajärjestelmään perustuvia omia varoja koskevasta kirjanpidostaan. 
            
            
               5.
                     Kukin jäsenvaltio lähettää komissiolle vuosittain viimeistään 15 päivänä huhtikuuta vuotuisen katsauksen päätöksen 20xx/xxxx/EU, Euratom 2 artiklan 1 kohdan c, d ja e alakohdassa tarkoitetuista omista varoista kuluvalta ja seuraavalta varainhoitovuodelta, mukaan lukien ennusteet ja arviot.
            
            
               Euroopan unionin päästökauppajärjestelmään perustuvia omia varoja koskevana ennusteena ilmoitetaan 6 kohdan b alakohdassa tarkoitetussa edeltävän varainhoitovuoden vuotuisessa katsauksessa esitetty määrä.
            
            
               6.
                     Kukin jäsenvaltio toimittaa komissiolle viimeistään 31 päivänä heinäkuuta seuraavat katsaukset, jotka koskevat omien varojen laskettuja määriä: 
            
            
               a)vuotuinen katsaus kuluvaa varainhoitovuotta edeltävältä toiselta vuodelta (n – 2) sekä verovelvollisten kyseisessä jäsenvaltiossa ilmoittamien verotettavien voittojen määrä, mukaan lukien se osuus kyseisistä verotettavista voitoista, joka kohdennetaan muille jäsenvaltioille, sekä niiden verotettavien voittojen määrä, jotka muut jäsenvaltiot ovat kohdentaneet katsauksen toimittavalle jäsenvaltiolle, unionin sääntöjen mukaisesti; vuotuinen katsaus kuluvaa varainhoitovuotta edeltävältä toiselta vuodelta (n – 2) sekä 7 artiklan mukainen laskelma omien varojen määristä;
            
            
               b)vuotuinen katsaus kuluvaa varainhoitovuotta edeltävältä vuodelta (n – 1) sekä tulot, jotka on saatu direktiivin 2003/87/EY 10 artiklan 2 kohdan a alakohdassa tarkoitetuista huutokaupattavista päästöoikeuksista; vuotuinen katsaus edeltävältä varainhoitovuodelta sekä direktiivin 10 c artiklassa tarkoitettujen energiantuotantoalan nykyaikaistamiseen siirtymäajaksi maksutta jaettavien oikeuksien lukumäärä ja niiden markkina-arvo; vuotuinen katsaus edeltävältä varainhoitovuodelta sekä 8 artiklan mukainen laskelma omien varojen määristä;
            
            
               c)vuotuinen katsaus kuluvaa varainhoitovuotta edeltävältä toiselta vuodelta (n – 2) sekä tilastotiedot jäsenvaltiossa tuotetun muovipakkausjätteen painosta kilogrammoina sekä kierrätetyn muovipakkausjätteen painosta kilogrammoina; vuotuinen katsaus kuluvaa varainhoitovuotta edeltävältä toiselta vuodelta (n – 2) sekä 9 artiklan mukainen laskelma omien varojen määristä. 
            
            
               Edellä a alakohdassa tarkoitettuja tarkoituksia varten jäsenvaltioiden toimittamat tiedot koskevat pelkästään niiden verovelvollisten verotettavia voittoja, jotka ovat velvollisia noudattamaan yhteistä yhdistettyä yhteisöveropohjaa koskevia unionin sääntöjä.
            
            
               7.
                     Komissio voi antaa täytäntöönpanosäädöksiä, joissa vahvistetaan mallit omia varoja koskevia 4, 5 ja 6 kohdassa tarkoitettuja katsauksia varten. Nämä täytäntöönpanosäädökset hyväksytään 17 artiklan 2 kohdassa tarkoitettua neuvoa-antavaa menettelyä noudattaen.
            
            
               6 artikla
            
            
               Euroopan unionin päästökauppajärjestelmään perustuvia omia varoja koskevat kirjanpidon oikaisut
            
            
               Jäsenvaltion tietyltä varainhoitovuodelta toimittamiin katsauksiin ei kyseistä vuotta seuraavan kolmannen vuoden joulukuun 31 päivän jälkeen enää tehdä päätöksen 20xx/xxxx/EU, Euratom 2 artiklan 1 kohdan d alakohdassa tarkoitettujen Euroopan unionin päästökauppajärjestelmään perustuvien omien varojen osalta oikaisuja, lukuun ottamatta niitä kohtia, jotka joko komissio tai asianomainen jäsenvaltio on antanut tiedoksi ennen kyseistä määräaikaa.
            
            
               II luku
            
            
               Omien varojen laskeminen
            
         
         
            
               7 artikla
            
            
               Yhteiseen yhdistettyyn yhteisöveropohjaan perustuvien omien varojen laskeminen
            
            
               1.
                     Kukin jäsenvaltio laskee vuosittain päätöksen 20xx/xxxx/EU, Euratom 2 artiklan 1 kohdan c alakohdassa tarkoitetut yhteiseen yhdistettyyn yhteisöveropohjaan perustuvat omat varat soveltamalla asetuksen (EU, Euratom) 20xx/xxxx 1 artiklan 2 kohdassa tarkoitettua yhdenmukaista verokantaa kyseiselle jäsenvaltiolle yhteistä yhdistettyä yhteisöveropohjaa koskevien unionin sääntöjen mukaisesti kohdennettuun osuuteen verotettavista voitoista.
            
            
               2.
                     Yhteiseen yhdistettyyn yhteisöveropohjaan perustuvien omien varojen vuotuinen määrä määritetään käyttäen viimeistään edellisen vuoden huhtikuun 15 päivänä laadittua ennustetta. 
            
            
               8 artikla
            
            
               Euroopan unionin päästökauppajärjestelmään perustuvien omien varojen laskeminen
            
            
               1.
                     Kukin jäsenvaltio laskee päätöksen 20xx/xxxx/EU, Euratom 2 artiklan 1 kohdan d alakohdassa tarkoitetut Euroopan unionin päästökauppajärjestelmään perustuvat omat varat soveltamalla asetuksen (EU, Euratom) 20xx/xxxx 1 artiklan 3 kohdassa tarkoitettua yhdenmukaista kerrointa määrään, joka vastaa direktiivin 2003/87/EY 10 artiklan 2 kohdan a alakohdassa tarkoitetuista huutokaupattavista päästöoikeuksista saatavia tuloja sekä direktiivin 10 c artiklan 3 kohdan mukaisesti määritettyä energiantuotantoalan nykyaikaistamiseen siirtymäajaksi maksutta jaettavien oikeuksien markkina-arvoa.
            
            
               2.
                     Edellä 1 kohdassa tarkoitetut omat varat lasketaan kuukausittain ja muunnetaan kansallisiksi valuutoiksi viiteajanjaksoa edeltävän kalenterivuoden viimeisen noteerauspäivän vaihtokursseilla, sellaisina kuin ne on julkaistu Euroopan unionin virallisen lehden C-sarjassa. 
            
            
               9 artikla
            
            
               Kierrättämättömään muovipakkausjätteeseen perustuvien omien varojen laskeminen 
            
            
               1.
                     Päätöksen 20xx/xxxx/EU, Euratom 2 artiklan 1 kohdan e alakohdassa tarkoitetut kierrättämättömään muovipakkausjätteeseen perustuvat omat varat lasketaan soveltamalla asetuksen (EU, Euratom) 20xx/xxxx 1 artiklan 4 kohdassa tarkoitettua yhdenmukaista kerrointa erotukseen, joka saadaan vähentämällä jäsenvaltiossa tiettynä vuonna tuotetun muovipakkausjätteen painosta kierrätetyn muovipakkausjätteen paino.
            
            
               2.
                     Muovipakkausjätteeseen perustuvat omat varat lasketaan kunkin jäsenvaltion osalta euroina.
            
            
               3.
                     Kierrättämättömään muovipakkausjätteeseen perustuvien omien varojen vuotuinen määrä määritetään käyttäen viimeistään edellisen vuoden huhtikuun 15 päivänä laadittua ennustetta.
            
            
               IV luku
            
            
               Omien varojen käyttöön asettaminen
            
            
               10 artikla
            
            
               Kassanhallinta ja tileihin kirjaaminen
            
            
               Asetuksen (EU, Euratom) N:o 609/2014 9 artiklaa sovelletaan soveltuvin osin päätöksen 20xx/xxxx/EU, Euratom 2 artiklan 1 kohdan c, d ja e alakohdassa tarkoitettuihin omiin varoihin.
            
            
               11 artikla
            
            
               Yhteiseen yhdistettyyn yhteisöveropohjaan ja kierrättämättömään muovipakkausjätteeseen perustuvien omien varojen käyttöön asettaminen
            
         
         
            
               1.
                     Edellä olevan 7 ja 9 artiklan mukaisesti kunkin kalenterivuoden osalta lasketut määrät tuloutetaan aina kuukauden ensimmäisenä työpäivänä. Nämä määrät ovat kahdestoistaosia talousarvioon otetuista asianomaisista kokonaismääristä, muunnettuina kansallisiksi valuutoiksi varainhoitovuotta edeltävän kalenterivuoden viimeisen noteerauspäivän vaihtokursseilla, sellaisina kuin ne on julkaistu Euroopan unionin virallisen lehden C-sarjassa.
            
            
               2.
                     Edellä 1 kohdassa mainitut määrät kirjataan asetuksen (EU, Euratom) N:o 609/2014 9 artiklan 1 kohdassa tarkoitetulle tilille kuukauden ensimmäisenä työpäivänä.
            
            
               3.
                     Kaikki muutokset päätöksen 20xx/xxxx/EU, Euratom 2 artiklan 1 kohdan c ja e alakohdassa tarkoitettuun omiin varoihin sovellettavaan yhdenmukaiseen verokantaan tai kertoimeen edellyttävät lisätalousarvion lopullista hyväksymistä, ja niiden seurauksena mukautetaan asetuksen (EU, Euratom) N:o 609/2014 9 artiklan 1 kohdassa tarkoitetulle tilille varainhoitovuoden alusta alkaen tuloutettuja kahdestoistaosia.
            
            
               Mukautukset tehdään ensimmäiseen kahdestoistaosan tuloutukseen, joka seuraa lisätalousarvion lopullista hyväksymistä, jos se hyväksytään ennen kuukauden kuudettatoista päivää. Muussa tapauksessa mukautukset tehdään toisessa lisätalousarvion lopullista hyväksymistä seuraavassa tuloutuksessa. Mukautukset kirjataan sen varainhoitovuoden tileille, jota lisätalousarvio koskee, poiketen siitä, mitä varainhoitoasetuksen 11 artiklassa säädetään.
            
            
               4.
                     Kahdestoistaosat, jotka koskevat kunkin varainhoitovuoden tammikuun tuloutusta, lasketaan sellaisten määrien perusteella, jotka on vahvistettu Euroopan unionin toiminnasta tehdyn sopimuksen 314 artiklan 2 kohdassa tarkoitetussa talousarvioesityksessä ja muunnettu kansallisiksi valuutoiksi ensimmäisenä varainhoitovuotta edeltävän kalenterivuoden joulukuun 15 päivää seuraavana noteerauspäivänä voimassa olleilla vaihtokursseilla; mukautus tehdään seuraavaa kuukautta koskevassa tuloutuksessa.
            
            
               5.
                     Jos talousarviota ei ole lopullisesti hyväksytty viimeistään kaksi viikkoa ennen seuraavan varainhoitovuoden tammikuun tuloutusta, jäsenvaltioiden on tuloutettava kunkin kuukauden, mukaan lukien tammikuu, ensimmäisenä työpäivänä kahdestoistaosa viimeisen lopullisesti hyväksytyn talousarvion mukaisesta, 2 artiklan 1 kohdan c ja e alakohdassa tarkoitettujen omien varojen määrästä; mukautus tehdään ensimmäisenä talousarvion lopullista hyväksymistä seuraavana eräpäivänä, jos se hyväksytään ennen kuukauden kuudettatoista päivää. Muussa tapauksessa mukautus tehdään toisena talousarvion lopullista hyväksymistä seuraavana eräpäivänä. 
            
            
               12 artikla
            
            
               Euroopan unionin päästökauppajärjestelmään perustuvien omien varojen käyttöön asettaminen
            
            
               Edellä olevan 8 artiklan mukaisesti lasketut määrät kirjataan asetuksen (EU, Euratom) N:o 609/2014 9 artiklan 1 kohdassa tarkoitetulle tilille sitä kuukautta seuraavan toisen kuukauden ensimmäisenä työpäivänä, jolloin laskelma olisi pitänyt tehdä.
            
            
               13 artikla
            
            
               Yhteiseen yhdistettyyn yhteisöveropohjaan ja muovipakkausjätteeseen perustuvien, aiempien varainhoitovuosien omien varojen mukautukset
            
            
               1.
                     Edellä 5 artiklassa mainittujen vuotuisten katsausten pohjalta kullekin jäsenvaltiolle merkitään velaksi tai hyvitetään katsauksen lähettämistä seuraavana vuonna määrä, joka lasketaan tiettyä vuotta koskevaan ennusteeseen sisältyvien määrien ja katsauksessa saman vuodelta osalta esitettyjen todellisten määrien erotuksena.
            
            
               2.
                     Komissio laskee kunkin jäsenvaltion osalta 1 kohdassa tarkoitettujen mukautusten määrien sekä seuraavan kertolaskun tuloksen välisen erotuksen: mukautusten kokonaismäärät kerrottuna prosenttiosuudella, joka vastaa kyseisen jäsenvaltion BKTL:n osuutta kaikkien jäsenvaltioiden BKTL:sta, sellaisena kuin sitä sovelletaan 15 päivänä tammikuuta sitä vuotta seuraavana vuonna, jolloin mukautuksia varten tarvittavat tiedot toimitettiin, voimassa olevaan talousarvioon, jäljempänä ’nettomäärä’.
            
            
               Laskennassa tarvittavissa kansallisen valuutan ja euron välisissä muuntotoimenpiteissä käytetään sitä varainhoitovuotta edeltävän kalenterivuoden viimeisen noteerauspäivän vaihtokurssia, jonka kuluessa määrät kirjattiin tilille, sellaisena kuin vaihtokurssi on julkaistu Euroopan unionin virallisen lehden C-sarjassa.
            
            
               Komissio ilmoittaa jäsenvaltioille laskennan tuloksena saadut määrät ennen helmikuun 1 päivää sinä vuonna, joka seuraa mukautuksia varten tarvittavien tietojen toimitusvuotta. Kukin jäsenvaltio kirjaa nettomäärän asetuksen (EU, Euratom) N:o 609/2014 9 artiklan 1 kohdassa tarkoitetulle tilille saman vuoden kesäkuun ensimmäisenä työpäivänä.
            
            
               3.
                     Oikaisut tai mukautukset, joita edellä 5 artiklassa tarkoitettuihin katsauksiin on tarkastusten seurauksena mahdollisesti tehtävä edeltävien varainhoitovuosien osalta, johtavat asetuksen (EU, Euratom) N:o 609/2014 9 artiklan 1 kohdassa tarkoitetulle tilille tehtyjen tuloutusten erityiseen mukauttamiseen. Mukautus on asetettava käyttöön komission määräämänä päivänä.
            
            
               4.
                     Mahdollisia muutoksia ei enää oteta huomioon tiettyä varainhoitovuotta seuraavan kuudennen vuoden heinäkuun 31 päivän jälkeen, lukuun ottamatta niitä kohtia, jotka joko komissio tai jäsenvaltio on antanut tiedoksi ennen kyseistä määräpäivää.
            
            
               5.
                     Tässä artiklassa tarkoitetut toimet ovat tuloja koskevia toimia siihen varainhoitovuoteen nähden, jonka kuluessa ne kirjataan asetuksen (EU, Euratom) N:o 609/2014 9 artiklan 1 kohdassa tarkoitetulle tilille.
            
            
               14 artikla
            
            
               Kahdestoistaosien varhennettu tulouttaminen
            
         
         
            
               Komissio voi erityisesti, kun kyseessä on [sellaisten maataloustukirahaston] menojen maksaminen [, jotka liittyvät Euroopan parlamentin ja neuvoston asetukseen (EU) N:o 1307/2013
                  16
               ,] ja unionin kassatilanteesta riippuen pyytää jäsenvaltioita tulouttamaan varainhoitovuoden kolmen ensimmäisen kuukauden aikana, enintään kahta kuukautta tavanomaista aiemmin, kahdestoistaosan sellaisista summista, jotka on otettu talousarvioon yhteiseen yhdistettyyn yhteisöveropohjaan ja muovipakkausjätteeseen perustuvien omien varojen osalta, tai osan siitä. 
            
            
               Jollei kolmannesta alakohdasta muuta johdu, komissio voi erityisesti, kun kyseessä on [sellaisten Euroopan rakenne- ja investointirahastojen] menojen maksaminen [, jotka liittyvät Euroopan parlamentin ja neuvoston asetukseen (EU) N:o 1303/2013
                  17
               ,] ja unionin kassatilanteesta riippuen pyytää jäsenvaltioita tulouttamaan varainhoitovuoden kuuden ensimmäisen kuukauden aikana enintään yhden ylimääräisen puolikkaan sellaisten summien kahdestoistaosasta, jotka on otettu talousarvioon yhteiseen yhdistettyyn yhteisöveropohjaan ja muovipakkausjätteeseen perustuvien omien varojen osalta.
            
            
               Kokonaismäärä, jonka komissio voi pyytää jäsenvaltioita tulouttamaan saman kuukauden aikana ensimmäisen ja toisen alakohdan nojalla, ei kuitenkaan voi missään tapauksessa ylittää määrää, joka vastaa kahta ylimääräistä kahdestoistaosaa.
            
            
               Ensimmäisten kuuden kuukauden jälkeen pyydetty kuukausittainen tuloutus ei voi ylittää yhtä kahdestoistaosaa yhteiseen yhdistettyyn yhteisöveropohjaan ja muovipakkausjätteeseen perustuvista omista varoista, ja sen on pysyttävä talousarvioon tätä varten otettujen määrien rajoissa.
            
            
               Komissio ilmoittaa asiasta jäsenvaltioille viimeistään kaksi viikkoa ennen ensimmäisen tai toisen alakohdan nojalla pyydettyä tuloutusta.
            
            
               Komissio ilmoittaa jäsenvaltioille aikomuksestaan pyytää tällaista tuloutusta hyvissä ajoin ja viimeistään kuusi viikkoa ennen toisen alakohdan nojalla pyydettyä tuloutusta.
            
            
               Tavanomaista aikaisemmin suoritettaviin tuloutuksiin sovelletaan kunkin varainhoitovuoden tammikuun tuloutusta koskevia 11 artiklan 4 kohdan säännöksiä sekä 11 artiklan 5 kohdan säännöksiä, joita sovelletaan, mikäli talousarviota ei ole lopullisesti hyväksytty ennen varainhoitovuoden alkua.
            
            
               15 artikla
            
            
               Myöhässä käyttöön asetetuista määristä perittävä korko
            
            
               1.
                     Asianomaisen jäsenvaltion on maksettava viivästyskorkoa kaikista asetuksen (EU, Euratom) N:o 609/2014 9 artiklan 1 kohdassa tarkoitetulle tilille tehtävien Euroopan unionin päästökauppajärjestelmään perustuvien omien varojen tuloutusten viivästyksistä.
            
            
               2.
                     Yhteiseen yhdistettyyn yhteisöveropohjaan ja kierrättämättömään muovipakkausjätteeseen perustuvien omien varojen osalta korkoa on maksettava ainoastaan sellaisten määrien tuloutuksen viivästyessä,
            
            
               a)
                     joita tarkoitetaan 11 artiklassa;
            
            
               b)
                     jotka saadaan 13 artiklan 1 kohdassa tarkoitetun laskennan tuloksena kyseisen artiklan 2 kohdan kolmannessa alakohdassa vahvistettuna ajankohtana;
            
            
               c)
                     jotka saadaan 13 artiklan 3 kohdassa tarkoitetuista erityisistä mukautuksista;
            
            
               d)
                     jotka saadaan, kun jäsenvaltio on jättänyt toimittamatta tietoja; tällaisen laiminlyönnin takia tehtävistä oikaisuista johtuvien mukautusten korko lasketaan sitä vuotta seuraavan vuoden kesäkuun ensimmäisestä työpäivästä, jona komission asettama nimenomainen määräaika päättyi.
            
            
               3.
                     Alle 500 euron korkomääriä ei peritä.
            
            
               4.
                     Korkoa peritään asetuksen (EU, Euratom) N:o 609/2014 12 artiklan 4 ja 5 kohdassa säädettyjen korkokantojen ja edellytysten mukaisesti.
            
            
               5.
                     Tämän artiklan 1 ja 2 kohdassa tarkoitettujen korkojen maksuun sovelletaan asetuksen (EU, Euratom) N:o 609/2014 9 artiklan 2 ja 3 kohdan säännöksiä soveltuvin osin.
            
            
               V luku
            
            
               Käteisvarojen hoito
            
         
         
            
               16 artikla
            
            
               Käteisvarojen hoitoa ja maksumääräysten toteuttamista koskevat vaatimukset
            
            
               Asetuksen (EU, Euratom) N:o 609/2014 14 ja 15 artiklaa sovelletaan soveltuvin osin päätöksen 20xx/xxxx/EU, Euratom 2 artiklan 1 kohdan c, d ja e alakohdassa tarkoitettuihin omiin varoihin. 
            
            
               VI luku
            
            
               Loppusäännökset
            
            
               17 artikla
            
            
               Komiteamenettely
            
            
               1.
                     Komissiota avustaa asetuksen (EU, Euratom) 20xx/xxxx 9 artiklassa perustettu omia varoja käsittelevä neuvoa-antava komitea. Tämä komitea on asetuksessa (EU) N:o 182/2011 tarkoitettu komitea.
            
            
               2.
                     Kun viitataan tähän kohtaan, sovelletaan asetuksen (EU) N:o 182/2011 4 artiklaa.
            
            
               18 artikla
            
            
               Siirtymäsäännökset
            
            
               1.
                     Päätöksen 20xx/xxxx/EU, Euratom 2 artiklan 1 kohdan c alakohdassa tarkoitetut omat varat lasketaan ja asetetaan käyttöön saman päätöksen 9 artiklan viidennessä kohdassa tarkoitettuna päivänä. Jäsenvaltioiden on toimitettava ensimmäinen edellä tarkoitettuja omia varoja koskeva ennuste kyseisiä omia varoja koskevien säännösten ensimmäiseltä soveltamisvuodelta viimeistään edeltävän vuoden huhtikuun 15 päivänä.
            
            
               2.
                     Ennen tämän asetuksen voimaantuloa seuraavan kuukauden viimeistä päivää kunkin jäsenvaltion on toimitettava komissiolle 8 artiklan mukainen laskelma ajanjaksolta, joka alkaa tammikuussa 2021 ja päättyy tämän asetuksen voimaantuloa edeltävään kuukauteen. Päätöksen 20xx/xxxx/EU, Euratom 2 artiklan 1 kohdan d alakohdassa tarkoitettujen omien varojen määrää koskeva ennuste tämän asetuksen voimaantulovuoden jäljellä olevilta kuukausilta ja sitä seuraavalta vuodelta on toimitettava viimeistään tämän asetuksen voimaantuloa seuraavan kuukauden viimeisenä päivänä.
            
            
               3.
                     Ennen tämän asetuksen voimaantuloa seuraavan kuukauden viimeistä päivää kunkin jäsenvaltion on toimitettava komissiolle vuotuinen katsaus, joka sisältää päätöksen 20xx/xxxx/EU, Euratom 2 artiklan 1 kohdan e alakohdassa tarkoitettujen omien varojen määrän, vuodesta 2021 alkaen kultakin sellaiselta vuodelta, jolta on käytettävissä tilastotietoja, jotta voidaan tehdä tämän asetuksen 9 artiklassa tarkoitettu laskelma.    Muilta vuosilta voimaantuloa seuraavaan vuoteen saakka päätöksen 20xx/xxxx/EU, Euratom 2 artiklan 1 kohdan e alakohdassa tarkoitettujen omien varojen määrää koskeva ennuste on toimitettava viimeistään tämän asetuksen voimaantuloa seuraavan kuukauden viimeisenä päivänä.
            
            
               19 artikla
            
            
               Voimaantulo
            
            
               Tämä asetus tulee voimaan päätöksen 20xx/xxxx/EU, Euratom voimaantulopäivänä.
            
            
               Sitä sovelletaan 1 päivästä tammikuuta 2021. 
            
            
               Tämän asetuksen säännöksiä sovelletaan yhteiseen yhdistettyyn yhteisöveropohjaan perustuviin omiin varoihin sen päivän jälkeisen toisen vuoden tammikuun 1 päivästä, jona kansallisia säännöksiä, joilla saatetaan yhteisestä yhdistetystä yhteisöveropohjasta annettu neuvoston direktiivi osaksi kansallista lainsäädäntöä, aletaan soveltaa. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
         
         
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
            
               SÄÄDÖSEHDOTUKSEEN LIITTYVÄ RAHOITUSSELVITYS
            
            
               1.PERUSTIEDOT EHDOTUKSESTA/ALOITTEESTA 
            
            
               1.1.Ehdotuksen/aloitteen nimi 
            
            
               1.2.Toimintalohko(t) toimintoperusteisessa johtamis- ja budjetointijärjestelmässä (ABM/ABB)
            
            
               1.3.Ehdotuksen/aloitteen luonne 
            
            
               1.4.Tavoite (Tavoitteet) 
            
            
               1.5.Ehdotuksen/aloitteen perustelut 
            
            
               1.6.Toiminnan ja sen rahoitusvaikutusten kesto 
            
            
               1.7.Hallinnointitapa (Hallinnointitavat) 
            
            
               2.HALLINNOINTI 
            
            
               2.1.Seuranta- ja raportointisäännöt 
            
            
               2.2.Hallinnointi- ja valvontajärjestelmä 
            
            
               2.3.Toimenpiteet petosten ja sääntöjenvastaisuuksien ehkäisemiseksi 
            
            
               3.EHDOTUKSEN/ALOITTEEN ARVIOIDUT RAHOITUSVAIKUTUKSET 
            
            
               3.1.Kyseeseen tulevat monivuotisen rahoituskehyksen otsakkeet ja menopuolen budjettikohdat 
            
            
               3.2.Arvioidut vaikutukset menoihin 
            
            
               3.2.1.Yhteenveto arvioiduista vaikutuksista menoihin 
            
         
         
            
               3.2.2.Arvioidut vaikutukset toimintamäärärahoihin 
            
            
               3.2.3.Arvioidut vaikutukset hallintomäärärahoihin
            
            
               3.2.4.Yhteensopivuus nykyisen monivuotisen rahoituskehyksen kanssa
            
            
               3.2.5.Ulkopuolisten tahojen rahoitusosuudet 
            
            
               3.3.Arvioidut vaikutukset tuloihin
            
            
               SÄÄDÖSEHDOTUKSEEN LIITTYVÄ RAHOITUSSELVITYS
            
            
               1.PERUSTIEDOT EHDOTUKSESTA/ALOITTEESTA 
            
            
               1.1.Ehdotuksen/aloitteen nimi 
            
            
               
                  Ehdotus neuvoston asetukseksi yhteiseen yhdistettyyn yhteisöveropohjaan, Euroopan unionin päästökauppajärjestelmään ja kierrättämättömään muovipakkausjätteeseen perustuvien omien varojen käyttöön asettamisessa noudatettavista menetelmistä ja menettelystä sekä käteisvarojen saamiseksi toteutettavista toimenpiteistä
               
               
                  Ehdotus neuvoston asetukseksi Euroopan unionin omien varojen järjestelmää koskevista täytäntöönpanotoimenpiteistä
               
               
                  Ehdotus neuvoston asetukseksi arvonlisäverosta kertyvien omien varojen lopullisesta yhdenmukaisesta kantomenettelystä annetun neuvoston asetuksen (ETY, Euratom) N:o 1553/89 muuttamisesta.
               
            
            
               1.2.Toimintalohko(t) toimintoperusteisessa johtamis- ja budjetointijärjestelmässä (ABM/ABB)
                  18
                
            
            
               
                  EU:n talousarvion tulot (osasto 1, Omat varat)
               
            
            
               1.3.Ehdotuksen/aloitteen luonne 
            
            
               ☑ Ehdotus/aloite liittyy uuteen toimeen. 
            
            
               ◻ Ehdotus/aloite liittyy uuteen toimeen, joka perustuu pilottihankkeeseen tai valmistelutoimeen
                  19
               . 
            
            
               ◻ Ehdotus/aloite liittyy käynnissä olevan toimen jatkamiseen. 
            
            
               ◻ Ehdotus/aloite liittyy toimeen, joka on suunnattu uudelleen. 
            
            
               1.4.Tavoite (Tavoitteet)
            
            
               1.4.1.Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee 
            
         
         
            
               
                  EU:n talousarvion tulopuolen monipuolistaminen ottamalla käyttöön toisiaan täydentävien omien varojen ”kori”, jonka avulla parannetaan verotuksen johdonmukaisuutta, kestävyyttä ja oikeudenmukaisuutta ja katetaan rahoitusvaje, joka aiheutuu Yhdistyneen kuningaskunnan eroamisesta unionista.
               
            
            
               1.4.2.Erityistavoite (erityistavoitteet) sekä toiminto (toiminnot) toimintoperusteisessa johtamis- ja budjetointijärjestelmässä 
            
            
               
                  Erityistavoite nro
               
               
                  Ei sovelleta
               
               
                  Toiminto (toiminnot) toimintoperusteisessa johtamis- ja budjetointijärjestelmässä
               
               
                  Osasto 1, Omat varat
               
            
            
               1.4.3.Odotettavissa olevat tulokset ja vaikutukset
            
            
               Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen
            
            
               
                  Uusi omien varojen kori tarjoaa EU:n talousarvioon aivan uudenlaisia tuloja ja tuo uudelleen käyttöön todelliset omat varat liittämällä ne EU:n keskeisiin politiikkoihin (ilmastonmuutos, ympäristöpolitiikka, muovistrategia, kiertotalous, sisämarkkinat). Lisäksi sen avulla voidaan kattaa rahoitusvaje, joka aiheutuu Yhdistyneen kuningaskunnan eroamisesta unionista.
               
               
                  Uuden omien varojen korin avulla EU:n talousarvion tulopuolen rakenne saadaan vastaamaan paremmin jäsenvaltioiden talousarvioiden rakennetta.
               
            
            
               1.4.4.Tulos- ja vaikutusindikaattorit 
            
            
               Selvitys siitä, millaisin indikaattorein ehdotuksen/aloitteen toteuttamista seurataan
            
            
               
                  Tämän ehdotuksen on tarkoitus muodostaa puitteet yleisen arvonlisäverokannan alaiseen arvonlisäveroon (alv), yhteiseen yhdistettyyn yhteisöveropohjaan, päästökauppajärjestelmään ja muovipakkausjätteeseen perustuvien omien varojen asettamiselle EU:n talousarvion käyttöön ajallaan ja asianmukaisesti.
               
            
            
               1.5.Ehdotuksen/aloitteen perustelut 
            
            
               1.5.1.Tarpeet, joihin ehdotuksella/aloitteella vastataan lyhyellä tai pitkällä aikavälillä 
            
            
               
                  Säännöistä, joiden mukaisesti yleisen arvonlisäverokannan alaiseen alv:hen, yhteiseen yhdistettyyn yhteisöveropohjaan, päästökauppajärjestelmään ja muovipakkausjätteeseen perustuvat omat varat asetetaan EU:n talousarvion käyttöön, olisi sovittava nopeasti, jotta voidaan varmistaa uuden omien varojen korin oikea-aikainen toteuttaminen.
               
            
            
               1.5.2.EU:n osallistumisesta saatava lisäarvo
            
            
               
                  Ks. 1.4.3 kohta edellä.
               
            
            
               1.5.3.Vastaavista toimista saadut kokemukset
            
            
               
                  Nämä ehdotukset liittyvät omia varoja koskevaan päätökseen ja neuvoston asetukseen (EU, Euratom) N:o 609/2014. Yhdessä ne selkeyttävät omia varoja koskevien säännösten sekä arvonlisäverosta, yhteisestä yhdistetystä yhteisöveropohjasta, päästökauppajärjestelmästä ja muovipakkausjätteestä annettujen säädösten välistä vuorovaikutusta.
               
            
         
         
            
               1.5.4.Yhteensopivuus muiden kyseeseen tulevien välineiden kanssa ja mahdolliset synergiaedut
            
            
               
                  Ei sovelleta
               
            
            
               1.6.Toiminnan ja sen rahoitusvaikutusten kesto 
            
            
               ◻ Ehdotuksen/aloitteen mukaisen toiminnan kesto on rajattu. 
            
            
               –◻
                     Ehdotuksen/aloitteen mukainen toiminta alkaa [PP/KK]VVVV ja päättyy [PP/KK]VVVV. 
            
            
               –◻
                     Rahoitusvaikutukset alkavat vuonna VVVV ja päättyvät vuonna VVVV. 
            
            
               ☑ Ehdotuksen aloitteen mukaisen toiminnan kestoa ei ole rajattu.
            
            
               –Käynnistysvaihe alkaa 1.1.2020 ja päättyy 31.12.2020,
            
            
               –minkä jälkeen toteutus täydessä laajuudessa alkaa 1.1.2021.
            
            
               1.7.Hallinnointitapa (Hallinnointitavat)
                  20
                
            
            
               ☑ Suora hallinnointi, jonka, komissio toteuttaa käyttämällä
            
            
               –☑ yksiköitään, myös unionin edustustoissa olevaa henkilöstöään 
            
            
               –◻
                     toimeenpanovirastoja 
            
            
               ◻ Hallinnointi yhteistyössä jäsenvaltioiden kanssa 
            
            
               ◻ Välillinen hallinnointi, jossa täytäntöönpanotehtäviä on siirretty
            
            
               –◻ kolmansille maille tai niiden nimeämille elimille
            
            
               –◻ kansainvälisille järjestöille ja niiden erityisjärjestöille (tarkennettava)
            
            
               –◻Euroopan investointipankille tai Euroopan investointirahastolle
            
            
               –◻ varainhoitoasetuksen 208 ja 209 artiklassa tarkoitetuille elimille
            
            
               –◻ julkisoikeudellisille yhteisöille
            
         
         
            
               –◻ sellaisille julkisen palvelun tehtäviä hoitaville yksityisoikeudellisille elimille, jotka antavat riittävät rahoitustakuut
            
            
               –◻ sellaisille jäsenvaltion yksityisoikeuden mukaisille elimille, joille on annettu tehtäväksi julkisen ja yksityisen sektorin kumppanuuden täytäntöönpano ja jotka antavat riittävät rahoitustakuut
            
            
               –◻ henkilöille, joille on annettu tehtäväksi toteuttaa SEU-sopimuksen V osaston mukaisia yhteisen ulko- ja turvallisuuspolitiikan erityistoimia ja jotka nimetään asiaa koskevassa perussäädöksessä.
            
            
               –Jos käytetään useampaa kuin yhtä hallinnointitapaa, huomautuksille varatussa kohdassa olisi annettava lisätietoja.
            
            
               Huomautukset: 
            
            
               
                  Ei sovelleta
               
            
            
               2.HALLINNOINTI 
            
            
               2.1.Seuranta- ja raportointisäännöt 
            
            
               Ilmoitetaan sovellettavat aikavälit ja edellytykset.
            
            
               
                  Säännökset, jotka koskevat seurantaa ja raportointia yleisen arvonlisäverokannan alaiseen alv:hen, yhteiseen yhdistettyyn yhteisöveropohjaan, päästökauppajärjestelmään ja muovipakkausjätteeseen perustuvien omien varojen käyttöön asettamisen yhteydessä, esitetään ehdotuksessa neuvoston asetukseksi Euroopan unionin omien varojen järjestelmää koskevista täytäntöönpanotoimenpiteistä. 
               
            
            
               2.2.Hallinnointi- ja valvontajärjestelmä 
            
            
               2.2.1.Todetut riskit 
            
            
               
                  Suurimpia potentiaalisia riskejä ovat muun muassa yleisen arvonlisäverokannan alaiseen alv:hen, yhteiseen yhdistettyyn yhteisöveropohjaan, päästökauppajärjestelmään ja muovipakkausjätteeseen perustuvien omien varojen virheellinen vahvistaminen ja tulouttaminen tileille ja viivästynyt käyttöön asettaminen sekä kirjanpitovirheet.
               
            
            
               2.2.2.Tiedot käyttöön otetusta sisäisen valvonnan järjestelmästä.
            
            
               
                  Ehdotuksessa esitetään valvontatoimia sekä erityisiä säännöksiä hallinnollisesta yhteistyöstä ja komiteamenettelyistä.
               
            
            
               2.2.3.Arvio tarkastusten kustannustehokkuudesta ja odotettavissa olevasta virheriskin tasosta. 
            
            
               
                  Ks. 2.2.1 ja 2.2.2 kohta edellä.
               
            
            
               2.3.Toimenpiteet petosten ja sääntöjenvastaisuuksien ehkäisemiseksi 
            
            
               Ilmoitetaan käytössä olevat ja suunnitellut torjunta- ja suojatoimenpiteet
            
            
               
                  Tarkastuksia ja valvontaa koskevat säännökset, joita sovelletaan yleisen arvonlisäverokannan alaiseen alv:hen, yhteiseen yhdistettyyn yhteisöveropohjaan, päästökauppajärjestelmään ja muovipakkausjätteeseen perustuvien omien varojen laskemiseen, sisältyvät tähän ehdotukseen liitettyihin neuvoston asetuksiin.
               
            
         
         
            
               3.EHDOTUKSEN/ALOITTEEN ARVIOIDUT RAHOITUSVAIKUTUKSET 
            
            
               3.1.Kyseeseen tulevat monivuotisen rahoituskehyksen otsakkeet ja menopuolen budjettikohdat 
            
            
               
                  Ei sovelleta. Ehdotettujen uusien omien varojen ei pitäisi lisätä henkilöresurssien tarvetta.
               
            
            
               3.2.Arvioidut vaikutukset tuloihin 
            
            
               –◻
                     Ehdotuksella/aloitteella ei ole vaikutuksia tuloihin.
            
            
               –☑
                     Ehdotuksella/aloitteella on vaikutuksia tuloihin seuraavasti:
            
            
               –☑
                     vaikutukset omiin varoihin 
            
            
               –◻
                     vaikutukset sekalaisiin tuloihin 
            
            
               mrd. euroa (käypinä hintoina)
            
            
                     
                        Tulopuolen budjettikohta
                     
                  
                  
                     
                        Käytettävissä olevat määrärahat kuluvana varainhoitovuonna
                     
                  
                  
                     
                        Vuosi
                        2021
                     
                  
                  
                     
                        Vuosi
                        2022
                     
                  
                  
                     
                        Vuosi
                        2023
                     
                  
                  
                     
                        Vuosi
                        2024
                     
                  
                  
                     
                        Vuosi
                        2025
                     
                  
                  
                     
                        Vuosi
                        2026
                     
                  
                  
                     
                        Vuosi
                        2027
                     
                  
               
                     
                        BKTL-perusteiset omat varat
                     
                  
                  
                     
                        102,7
                     
                  
                  
                     
                        101,5
                     
                  
                  
                     
                        104,7
                     
                  
                  
                     
                        101,2
                     
                  
                  
                     
                        102,6
                     
                  
                  
                     
                        104,0
                     
                  
                  
                     
                        105,5
                     
                  
                  
                     
                        107,0
                     
                  
               
                     
                        Perinteiset omat varat
                     
                  
                  
                     
                        22,8
                     
                  
                  
                     
                        24,0
                     
                  
                  
                     
                        24,7
                     
                  
                  
                     
                        25,5
                     
                  
                  
                     
                        26,4
                     
                  
                  
                     
                        27,2
                     
                  
                  
                     
                        28,1
                     
                  
                  
                     
                        28,9
                     
                  
               
                     
                        Alv-perusteiset omat varat
                     
                  
                  
                     
                        17,2
                     
                  
                  
                     
                        22,4
                     
                  
                  
                     
                        23,1
                     
                  
                  
                     
                        23,8
                     
                  
                  
                     
                        24,6
                     
                  
                  
                     
                        25,4
                     
                  
                  
                     
                        26,3
                     
                  
                  
                     
                        27,1
                     
                  
               
                     
                        Yhteiseen yhdistettyyn yhteisöveropohjaan perustuvat omat varat
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
                  
                     
                        15,3
                     
                  
                  
                     
                        15,8
                     
                  
                  
                     
                        16,4
                     
                  
                  
                     
                        16,9
                     
                  
                  
                     
                        17,5
                     
                  
               
                     
                        Euroopan unionin päästökauppajärjestelmään perustuvat omat varat
                     
                  
                  
                     
                        -
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
                  
                     
                        3,0
                     
                  
               
                     
                        Muovipakkausjätteeseen perustuvat omat varat
                     
                  
                  
                     
                        -
                     
                  
                  
                     
                        6,6
                     
                  
                  
                     
                        6,6
                     
                  
                  
                     
                        6,6
                     
                  
                  
                     
                        6,7
                     
                  
                  
                     
                        6,7
                     
                  
                  
                     
                        6,7
                     
                  
                  
                     
                        6,6
                     
                  
               
               Vastaava(t) menopuolen budjettikohta (budjettikohdat) käyttötarkoitukseensa sidottujen sekalaisten tulojen tapauksessa:
            
            
               
                  Ei sovelleta
               
            
            
               Selvitys tuloihin kohdistuvan vaikutuksen laskentamenetelmästä
            
            
               
                  Vrt. kunkin oman varan lähteen laskentamenetelmä komission yksiköiden valmisteluasiakirjassa ”EU:n talousarvion rahoittaminen: kertomus omien varojen järjestelmän toiminnasta” (SWD(2018) 172):
               
               
                  Yleisen arvonlisäverokannan alaiset alv-perusteiset omat varat
                        s. 22
               
               
                  Yhteiseen yhdistettyyn yhteisöveropohjaan perustuvat omat varat
                        s. 25
               
               
                  Päästökauppajärjestelmään perustuvat omat varat
                        s. 27
               
               
                  Muovipakkausjätteeseen perustuvat omat varat
                        s. 28
               
            
         
         
            
                  
                     (1)
                  
                        COM(2018) 325 final, 2.5.2018.
               
               
                  
                     (2)
                  
                        Neuvoston asetus (EU, Euratom) N:o 609/2014, annettu 26 päivänä toukokuuta 2014, perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä (EUVL L 168, 7.6.2014, s. 39).
               
               
                  
                     (3)
                  
                        COM(2018) 327 final, 2.5.2018.
               
               
                  
                     (4)
                  
                        Neuvoston asetus (EU, Euratom) N:o 608/2014, annettu 26 päivänä toukokuuta 2014, Euroopan unionin omien varojen järjestelmää koskevista täytäntöönpanotoimenpiteistä (EUVL L 168, 7.6.2014, s. 29).
               
               
                  
                     (5)
                  
                        COM(2018) 322 final, 2.5.2018.
               
               
                  
                     (6)
                  
                        COM(2018) 328 final, 2.5.2018.
               
               
                  
                     (7)
                  
                        Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).
               
               
                  
                     (8)
                  
                        Neuvoston päätös 2014/335/EU, Euratom, annettu 26 päivänä toukokuuta 2014, Euroopan unionin omien varojen järjestelmästä (EUVL L 168, 7.6.2014, s. 105).
               
               
                  
                     (9)
                  
                        ”Neuvosto vahvistaa komission ehdotuksesta sekä Euroopan parlamenttia ja tilintarkastustuomioistuinta kuultuaan ne yksityiskohtaiset säännöt ja sen menettelyn, joita noudattaen unionin omia varoja koskevan sääntelyn mukaiset talousarvioon otetut tulot annetaan komission käyttöön, sekä määrittelee ne toimenpiteet, joita tarvittaessa sovelletaan käteisvarojen saamiseksi.”
               
               
                  
                     (10)
                  
                        EUVL C […], […], s. […]. 
               
               
                  
                     (11)
                  
                        EUVL C […], […], s. […].
               
               
                  
                     (12)
                  
                        Neuvoston päätös 20xx/xxxx/EU, Euratom, annettu [...], Euroopan unionin omien varojen järjestelmästä (EUVL L [...], [...], s. [...]). 
               
               
                  
                     (13)
                  
                        Neuvoston asetus (EU, Euratom) N:o 609/2014, annettu 26 päivänä toukokuuta 2014, perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä (EUVL L 168, 7.6.2014, s. 39).
               
               
                  
                     (14)
                  
                        Neuvoston asetus (EU, Euratom) 20xx/xxxx, annettu [...], Euroopan unionin omien varojen järjestelmää koskevista täytäntöönpanotoimenpiteistä (EUVL L [...], [...], s. [...]).
               
               
                  
                     (15)
                  
                        Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (16)
                  
                        Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
               
               
                  
                     (17)
                  
                        Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).
               
               
                  
                     (18)
                  
                        ABM: toimintoperusteinen johtaminen; ABB: toimintoperusteinen budjetointi.
               
               
                  
                     (19)
                  
                        Sellaisina kuin nämä on määritelty varainhoitoasetuksen 54 artiklan 2 kohdan a ja b alakohdassa.
               
               
                  
                     (20)
                  
                        Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa 
                  http://www.cc.cec/budg/man/budgmanag/budgmanag_en.html